Document ID: 31991L0238

31991L0238
L 107/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
oт 22 април 1991 година
за изменение на Директива 89/396/ЕИО относно обозначенията или маркировката, определящи партидата, към която принадлежи даден хранителен продукт
(91/238/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100а от него,
като взе предвид предложението на Комисията (1),
в сътрудничество с Европейския парламент (2),
като взе предвид становището на Икономическия и социален комитет (3),
като има предвид, че е необходимо да бъде взет под внимание фактът, че незабавната консумация веднага след покупката на някои храни, такива като сладолед на индивидуални порции, прави ненужно обозначаването на партидата направо върху отделната опаковка; като има предвид, че поради това Директива 89/396/ЕИО (4) трябва да се измени;
като има предвид, че в замяна на това за тези продукти обозначението на партидата трябва задължително да фигурира върху комбинираната опаковка.
ПРИЕ НАСТОЯЩАТА ДИРЕКТИВА:
Член 1
В член 2, параграф 2 от Директива 89/396/ЕИО се добавя следната точка:
„г)
към индивидуалните порции сладолед. Обозначението, позволяващо идентификация на партидата, трябва да фигурира върху комбинираната опаковка.“
Член 2
Адресати на настоящата директива са държавите-членки.
Съставено в Люксембург на 22 април 1991 година.

Labels: 7
3
17